paragraph_text: Taj je dogovor međutim, bio krakotrajan. Suočen s kvarenjem odnosa s Antonijem, Oktavijan je nastojao riješiti sicilijanski problem. Godine 37. pr. Kr. je pokrenut novi pohod na Siciliju, koji nije imao uspjeha sve dok na čelo Oktavijanove flote nije stao daroviti Marko Agripa. On je u bitci kod Nauloha 36. pr. Kr. porazio Pompejevu flotu. Pompej se sklonio u Malu Aziju.